పాయింట్ల ఆధారంగా గ్రీన్కార్డుఅమెరికాలో కొత్త వలస బిల్లుపూర్తిగా సమర్థించిన ట్రంప్వాషింగ్టన్, ఆగస్టు 3: అమెరికాలో వలస విధానం మారబోతోంది! విదేశాల నుంచి ఇక్కడకు వలస వచ్చేవారికి తప్పనిసరిగా ఇంగ్లిష్ భాష తెలిసి ఉండాలని తీరాలని ప్రతిపాదిస్తూ ప్రతిభ ఆధారిత వలస బిల్లు సిద్ధమైంది. దీనిని కాంగ్రెస్ ఉభయసభలు ఆమోదిస్తే.. ఆంగ్ల భాషా ప్రావీణ్యం, ఉన్నత విద్య, అధిక వేతన ఉపాధి అవకాశాలు, వయసు ప్రాతిపదికలుగా పాయింట్ల ఆధారంగా గ్రీన్కార్డులు మంజూరవుతాయి. ఈ బిల్లుకు ‘పటిష్ఠ ఉపాధికి అమెరికా వలస విధానం సంస్కరణ చట్టం-రెయిజ్ యాక్ట్)గా పేరుపెట్టారు. దీనివల్ల చట్టబద్ధంగా దేశంలోకి వచ్చే వలసదారుల సంఖ్య సగానికి తగ్గిపోతుందని ఈ బిల్లు రూపకర్తలైన సెనేటర్లు టామ్ కాటన్, డేవిడ్ పెర్డూ బుధవారం వెల్లడించారు. దీనిని అధ్యక్షుడు డొనాల్డ్ ట్రంప్ పూర్తిగా సమర్థించారు. ‘ఇతర దేశాలకు చెందినవారికి అమెరికన్ గ్రీన్కార్డులు మంజూరు చేసే ప్రక్రియ మారిపోతుంది. ఈ గ్రీన్కార్డులు శాశ్వత నివాసం, అధికారిక ఉపాధి కల్పించడమే గాక.. శాశ్వత పౌరసత్వాన్ని అందిస్తాయి’ అని తెలిపారు. అటార్నీ జనరల్ జెఫ్ సెషన్స్ కూడా ఈ బిల్లును గట్టిగా సమర్థించారు. కాగా, జాతీయ భద్రతా మండలిలో నిఘా డైరెక్టర్గా ఉన్న ఎజ్రా కొహెన్-వాత్నిక్ను ట్రంప్ తొలగించారు.
paayintla aadhaaramgaa greencarduamerica kotta valasa billupurthigaa samarthinchina trumpvashington, aagastu 3: americalo valasa vidhaanam marabotondi! videsala nunchi ikkadaku valasa vachevaariki tappanisarigaa inglish bhasha telisi undaalani tiiraalani pratipaadistuu pratibha aadhaarita valasa billu siddhamaindi. deenini congress ubhayasabhalu aamodiste.. aangla bhasha praaveenyam, unnata vidya, adhika vetana upaadhi avakaasaalu, vayasu praatipadikalugaa paayintla aadhaaramgaa greencardulu manjuuravutaayi. ee billuku ‘patishta upaadhiki america valasa vidhaanam samskarana chattam-raiz act)gaa perupettaaru. deenivalla chattabaddhamgaa desamloki vache valasadaarula sankhya  sagaaniki taggipotundani ee billu roopakartalaina senatorlu tam catan, david perdoo budhavaaram velladinchaaru. deenini adhyakshudu donald trump puurtigaa samarthinchaaru. ‘itara deshaalaku chendinavaariki american greencardulu manjuru chese prakriya maaripotundi. ee greencardulu saashwata nivasam, adhikaarika upaadhi kalpinchadame gaaka.. saashwata pourasatvaanni andistaayi’ ani telipaaru. atarni janaral jef seshans kuudaa ee billunu gattigaa samarthinchaaru. kaga, jaateeya bhadrata mandalilo nigha directorga unna ezra kohen-vaatniknu trump tolaginchaaru.